Når der til sommer igen er OL kan det være en god ide at holde øje med, hvad den 22-årige Viktor Bromer præsterer i vandet. Der er i hvert fald høje forventninger til den unge svømmer, der lørdag aften i BOXEN i Herning blev kåret som Danmarks Olympiske Håb ved Sport 2015. Til daglig svømmer Viktor Bromer i Aalborg Svømmeklub. Hans force er særligt 200 m butterfly. Det blev han i 2014 europamester i, mens han til EM kortbane2015 sikrede sig en sølvmedalje i 200m fly. - Det er en stor anerkendelse at få denne pris. Det er ikke bare for sjov at svømme med hovedet i vandet og at kigge på en sort streg på bunden hver eneste dag. Det betyder, at det er godt at have nogle mål. Den her pris er et skridt i den rigtige retning, så tusind tak, siger han.

Referat:
Lørdag aften blev den 22-årige svømmer Viktor Bromer kåret som Danmarks Olympiske Håb.